אוגוסטוס אדווין מולרידי

אוגוסטוס אדווין מולרידי (באנגלית: Augustus Edwin Mulready; 23 בפברואר 1844 – 15 במרץ 1904) היה צייר ז'אנר אנגלי שעבודתו תיארה לעיתים קרובות סצינות רחוב בלונדון עם קבצנים ומוכרי פרחים.

== ביוגרפיה ועבודה ==
אוגוסטוס מולרידי, מוכרות הפרחים הקטנות, 1887
מולרידי הגיע ממשפחת אמנים. סבו, ויליאם מולרידי (1786–1863), הגיע ללונדון מאירלנד והתבסס כצייר ז'אנר ומאייר ספרים מצליח מאוד ופופולרי. סבתו, אליזבת מולרידי לבית וארלי (1784–1864), הייתה ציירת נוף ואחותו של האמן ג'ון וארלי (1778–1842).

מולרידי נולד בקנסל גרין, לונדון, השלישי מבין חמשת ילדיו של ויליאם מולרידי, הבן, (1805–1878), צייר פורטרטים ומשחזר תמונות, ואשתו שרה (1818–1874).<ref></ref>

הוא למד אמנות בבתי הספר של דרום קנזינגטון וכבר בשנת 1861, בגיל 17, קידם את עצמו כאמן דמויות. באותה שנה הוא נכנס לאקדמיה המלכותית לאמנויות בלונדון בהמלצתו של ג'ון קלקוט הורסלי, שלקח אותו תחת חסותו. בשנת 1903, בדבריו על מותו של הורסלי, כתב מולרידי כי הורסלי נחשב "במשך כל כך הרבה שנים ... על ידי יותר מאשר לאב או לחבר מוערך שהכרתי... לאורך השנים הוא נתן לי עזרה וחסד, וימי חייו בעיני מלאים באהבתו, וכעת הדמעות חונקות אותי".<ref>"The Cranbrook Colony exhibition at The Vestry Hall, Cranbrook". June 29-July 11, 1981. P.32.</ref>

על הקריירה האמנותית של מולרידי העיבה הרבה תהילתו של סבו, ויליאם מולרידי, שזכרו אותו, שיבחו אותו, הציגו והתייחסו אליו זמן רב לאחר מותו בשנת 1863. סבו הוצג בגלריות האמנות של ליברפול וסאות'פורט, וציוריו נמכרו אצל כריסטי.

בשנת 1879, הציור של אוגוסטוס - "חלון לטבע", שהוצג בגלריה לאמנות ווקר בליברפול, זכה לשבחים על ידי מבקר מקומי כמציג "קבוצת אנשים כולל ילדה אפריקאית, שמביטה בגורילה ממולאת בחנות טבע. זהו ציור יוצא דופן שנותן קרדיט רב לאוגוסט מולרידי והיכולת האמנותית שלו - ציור פיגורטיבי עם שימוש נרחב בצבעים ותשומת לב לפרטים - בדומה לאלה של אביו וסבו״.
אוגוסטוס מולרידי, הזמרים הנודדים, 1876
משנת 1870, אוגוסטוס מולרידי היה קשור למושבת האמנים קרנברוק, הוא התגורר שם משנת 1871, וחזר ללונדון אחרי שלוש שנים בשנת 1874.<ref>The Cranbrook Colony. Exhibition at The Vestry Hall, Cranbrook. June 29-July 11, 1981 (catalogue).</ref> בהיותו צעיר בהרבה משאר חברי המושבה, היה לו מעט במשותף איתם, ואמנותו השתקפה בנושאים חברתיים של אותם ימים, במיוחד בעוני שחוו ילדים בהתמודדותם עם בעיות של מבוגרים - ללא סצינות כפריות או ביתיות סנטימנטליות יתר על המידה.

לעיתים קרובות הוא תיאר סצינות רחוב בלונדון עם פרחחים ומוכרי פרחים עניים, כמו ציוריו שהוצגו בשנת 1886 בגלריית הנובר, ו"מוכרת הפרחים", ומוכר העיתונים", הוצגו בגלריית ווקר בליברפול בשנת 1887.

ציור רחב היקף "חסרי בית בלילה" הוצג בשנת 1892 בגלריה לאטקינסון, סאות'פורט, ותואר כ"תמונה גדולה וכואבת, המציגה מספר ילדי רחוב משני המינים, המתכוננים לישון מתחת לאחד האריות של כיכר טרפלגר". מאפיין מיוחד בציוריו הוא הכללת כרזות הרחוב ברקע, שהטקסט שלהן יוצר הקשר חברתי ופוליטי נוסף לסצנה המתוארת. במובן זה, יצירות האמנות שלו מתחברות עם בעיות חברתיות של תקופתו.

יצירות של אמנים בני התקופה כמו הרומנים של צ'ארלס דיקנס השפיעו על ציוריו של מולרידי, כמו בציור "זמנים קשים" (1877). הוא אף תואר כ"ריאליסט סוציאלי סנטימנטלי".

מולרידי התנסה מדי פעם גם בציור נופים, ובשנת 1880, אצל כריסטי, נמכרו שלושה מציורי הנוף הקטנים שלו.

מעט ידוע על חייו הפרטיים של מולרידי. על פי רישומי הנישואין באנגליה ובויילס, אוגוסטוס מולרידי התחתן עם מריה בשנת 1874. לזוג נולדו שני ילדים: קלוד אוגוסט, יליד 1875 ואלינור ג'וליה, ילידת 1877.

== גלריה ==
<gallery mode="packed" heights="160px">
File:Augustus Edwin Mulready00.jpg | מןוכרת הפרחים
File:Augustus Edwin Mulready A walk with Grandpa.jpg | טיול עם סבא
File:Augustus Edwin Mulready A London Newsboy.jpg | נער ״החדשות״ בלונדון
File:Augustus Edwin Mulready - Our good natured Cousin.jpg | בני הדודים הטובים שלנו
File:Augustus Edwin Mulready Luck in a Moment 1874.jpg | מזל של רגע
File:Augustus Edwin Mulready Uncared for 1871.jpg | יתומים ברחוב
File:Augustus Edwin Mulready Fatigued Minstrels 1883.jpg | הזמרים העייפים
File:Augustus Edwin Mulready After rain - Chelsea.jpg | צ׳לסי אחרי הגשם
File:Augustus Edwin Mulready Outsiders.jpg | הזרים

</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1844
קטגוריה:בריטים שנפטרו ב-1904